open-index/open-wikipedia-markdown huggingface dataset:
Մարտա Աբբա

**Մարտա Աբբա** ( ), իտալացի դերասանուհի։

## Կենսագրություն
Նա մեկ այլ դերասանուհու` Դելլե Աբբայի քույրն էր։ 1925 թվականին դրամատուրգ Լուիջի Պիրանդելոյի հետ հանդիպելուց մինչև մահը Մարտա Աբբան դարձել էր նրա արվեստի խթանը։ Նա նպատակասլաց, երիտասարդ 25 ամյա դերասանուհի էր, երբ հանդիպել էր 58 ամյա դրամատուրգին։

Ավարտել է սիրողական արվեստի Ակադեմիան, և Միլանի արտասանության դպրոցը։ Բեմի վրա սկսել է խաղալ 1923 թվականից` Միլանի ազգային թատրոնում։ 1925 թ. հայտնի ռեժիսոր և թատերագիր Լուիջի Պիրանդելլոն հրավիրում է նրան հռոմեական  գեղարվեստական թատրոն։ Նա դառնում է Իտալիայի ամենալավ դերասանուհիներից մեկը։ Գլխավոր դերերով հանդես է գալիս` «Դիաննա և Տուդա», «Ընկերուհի», «Հանդիպում» կատակերգությունների մեջ։ 1929 թվականին ստեղծել է իր թատրոնը, որտեղ բեմադրվում էին Պիրանդելլո, Գոլդոնի թագավոր, Բերնարդա շոու, Սոմերսեթ Մոեմի պիեսները։ 1938 թվականին թողել է բեմը, բայց նորից 1953 թվականին վերադարձել է։

## Ֆիլմագրություն
* Il caso Haller, ռեժիսոր Ալեքսանդրո Բլազետտի (1933)
* Թերեզա Կանդալիոների , ռեժիսոր Գուիդո Բրինոնե (1934)

## Ընտրյալ պիեսներ
Որոշ պիեսներ գրել է Լուիջի Պիրանդելոն
* *The New Colony* (*La Nuova Colonia*)
* *As You Desire Me* (*Come tu mi vuoi*)
* *Finding Oneself* (*Trovarsi*)
* *The Wives' Friend* (*L'Amica delle Mogli*)
* *Diana and Tuda* (*Diana e La Tuda*)
* *You Don't Know How* (*Non Si Sa Come*

## Գրականություն
* Բուշուևա Ս. Կ. Իտալական ժամանակակից թատրոն` Լենինգրադ,1983:

## Ծանոթագրություններ

## Արտաքին հղումներ
* Некролог  *[[The New York Times]]* հրատարակչություն 
* Luigi Pirandello Correspondence with Marta Abba, 1923—1936: Finding Aid 

Կատեգորիա:Իտալացի դերասանուհիներ
Կատեգորիա:Իտալացի կինոդերասանուհիներ
Կատեգորիա:Թատրոնի դերասանուհիներ
Խիրուրգիա (ֆիլմ, 1939)

**«Խիրուրգիա»** (), Լենֆիլմ կինոստուդիայում  1939 թվականին ռեժիսոր Յան Ֆրիդի նկարահանած խորհրդային կարճամետրաժ սև-սպիտակ գեղարվեստական ֆիլմ, որը ստեղծվել է Անտոն Չեխովի «Խիրուրգիա» և «Գյուղական հեքիմներ» պատմվածքների հիման վրա։ ԽՍՀՄ-ում ֆիլմի պրեմիերան կայացել է 1939 թվականի ապրիլի 30-ին։

## Սյուժե
Գործուղման մեջ գտնվող բացակայող բժշկին զեմստվոյի հիվանդների մասին հոգ է տանում բուժակը...

## Դերերում
* Իգոր Իլինսկի՝ բուժակ Գլեբ Գլեբիչ 
* ԽՍՀՄ ժողովրդական արտիստ Իվան Մոսկվին՝ տիրացու Եֆիմ Վոնմիգլասով 
* ԽՍՀՄ ժողովրդական արտիստ Եկատիրինա Կորչագինա-Ալեքսանդրովսկայա՝ Մարիա Զապլակսինա 
* Վասիլի Մերկուրև՝ բաս Միխայլո Իզմուչենկով 
* Վալենտինա Տելեգինա՝ խոհարարուհի 
* Կոնստանտին Զլոբին՝ Եգորիչ

## Նկարահանող խումբ
* Սցենար, բեմադրություն՝ Յան Ֆրիդ 
* Կոմպոզիտոր՝ Նիկոլայ Տիմոֆեև 
* Նկարահանման տնօրեն՝ Վ. Լևիցկի 
* Օպերատոր՝ Սողոմոն Բելինսկի (տիտրերում նշված է որպես Ս. Բելինսկի) 
* Նկարիչներ՝ Պավել Զալցման, Սեմյոն Մալկին 
* Հնչյունային օպերատոր՝ Կոնստանտին Գորդոն 
* Խմբագրի օգնական՝ Ա. Ֆրոլովա 
* Դիմահարդար՝ Վասիլի Գորյունով 
**Համատեղ նկարահանումներ**
* Նկարիչ՝ Ա. Պետրովա
* Օպերատորներ՝ Գեորգի Շուրկին, Ա. Ցիրկով
* Ռեժիսորի օգնականներ՝ Պ. Կալվարսկայա, Վլադիմիր Յակովլև
* Օպերատորի օգնականներ՝  Ա. Բիստրով, Վ. Պերեկիսլով

## Ծանոթագրություններ

## Արտաքին հղումներ
* [Хирургия (1939)](http://megabook.ru/article/%d0%a5%d0%b8%d1%80%d1%83%d1%80%d0%b3%d0%b8%d1%8f%20(1939))

Կատեգորիա:1939 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Անտոն Չեխովի ստեղծագործությունների էկրանավորումներ
Կատեգորիա:Խորհրդային սև-սպիտակ ֆիլմեր
Կատեգորիա:Սև-սպիտակ ֆիլմեր
Խիրուրգիա (այլ կիրառումներ)

**Խիրուրգիա**, կարող է վերաբերել՝
* Խիրուրգիա (պատմվածք), Անտոն Չեխովի պատմվածքը։
* Խիրուրգիա (ֆիլմ, 1909), Պյոտր Չարդինինի ֆիլմը։
* Խիրուրգիա (ֆիլմ, 1939), ռեժիսոր Յան Ֆրիդի ֆիլմը։
Sign of the Times (երգ, Հարի Սթայլզ)

«**Sign of the Times**», բրիտանական ռոք երգիչ և դերասան Հարի Սթայլսի դեբյուտային սոլո երգը, որը թողարկվել է 2017 թվականի ապրիլի 7-ին։ Երգը գլխավորել է Ավստրալիայի և Բեծ Բրիտանիայի հիթ-շքերթները։

## Պատմությունը
Երգում համադրված են փոփ ռոք, սոֆթ ռոք, դաշնամուրային բալլադ, հոգեբանական սոուլ, ինդի ռոք և սփեյս ռոք ոճերը։

Երգը ստացել է դրական արձագանքներ երաժշտական քննադատների և ինտերնետ-հրատարակությունների կողմից․ *[[The Guardian]]*, *[[Rolling Stone]]*, *[[The Atlantic]]*, *[[The Daily Telegraph|The Telegraph]]*, *[[Spin]]*։ Billboard ամսագիրը ասել է, որ երգը թողնում է այնպիսի ազդեցություն, ինչպիսին թողնում են կատարողներ Pink Floyd, David Bowie, Spacehog, Suede, Coldplay, The Beatles, Eric Carmen и Prince,։

Սինգլը գլխավորել է Մեծ Բրիտանիայի շքերթը, առաջատարությունը ավարտվել է 13 շաբաթ անց, երբ նրան փոխարինեկ է Էդ Շիրանի «Shape of You» երգը։

ԱՄՆ-ում երգը դեբյուտել է 4-րդ հորիզոնականով և դարձել է Սթայլսի մուտքը, որպես սոլո երգիչ Hot 100-ում, դրանից առաջ նա հանդես է եկել որպես One Direction-ի անդամ։

## Կենդանի կատարումներ
Հարրի Սթայլսը 2017 թվականի ապրիլի 7-ին սինգլը կատարել է Saturday Night Livés 42nd season շոուում։ 2017 թվականի ապրիլի 21-ին ներկայացել է BBC’s The Graham Norton Show-ում, որը դարձել է Մեծ Բրիտանիայում իր առաջին սոլո կատարումը։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:2017 երգեր
Կատեգորիա:UK Singles Chart գլխավորած սինգլներ
Կատեգորիա:Հարի Սթայլզի երգեր
Visual Basic for Applications

**Visual Basic for Applications** (**VBA**, **Visual Basic ծրագրերի համար**)՝ Visual Basic ծրագրավորման լեզվի մի փոքր պարզեցված տարբերակ, որը տեղակայված է Microsoft Office-ի ծրագրերի գծում (ներառյալ Mac OS-ի տարբերակները), ինչպես նաև բազմաթիվ այլ ծրագրային փաթեթներ, որոնցից են՝ AutoCAD, SolidWorks, CorelDRAW, WordPerfect և ESRI ArcGIS: VBA-ն ընդգրկում և տարածում է նախկինում օգտագործված մասնագիտացված մակրո լեզուների ֆունկցիոնալությունը, որոնցից է՝ WordBasic-ը։

VBA-ն համարվում է ինտերպրետատոր լեզու։ Նրա անունից ենթադրվում է, որ VBA-ն մոտ է Visual Basic-ին։ VBA-ն կառուցված է COM-ի հիման վրա և թույլ է տալիս օգտագործել COM-ի օպերացիոն համակարգում առկա բոլոր օբյեկտները և ActiveX բաղադրիչները։ Ըստ երևույթի, հնարավոր է ստեղծել Microsoft Word VBA-ի վրա հիմնված դիմում, որը օգտագործում է միայն Corel Draw գործիքները։

Հետագայում Microsoft-ը նախատեսում է VBA-ն փոխարինել Visual Studio Tools for Applications-ի (VSTA)՝ ծրագրի ֆունկցիոնալությունը ընդլայնող գործիքի հետ, որի համար հիմք է ծառայել Microsoft.NET-ը։

## Առավելություններ և թերություններ
Լեզվի արժեքներին կարելի է ավելացնել յուրացման համեմատաբար հեշտացումը, որի միջոցով ծրագրեր կարող են ստեղծել նաև օգտատերերը, ովքեր նույնիսկ պրոֆեսիոնալ չեն ծրագրավորում։ VBA-ի առանձնահատկություններին կարելի է վերագրել ձեռագրի կատարումը հենց գրասենյակային ծրագրերի մեջ։

Թերությունը հանդիսանում է ծրագրի տարբեր տարբերակների հետ հետադարձ համատեղելիությունը։ Այս խնդիրները հիմնականում կապված են միայն այն փաստի հետ, որ ծրագրային կոդը վերաբերում է ծրագրի ֆունկցիոնալ հնարավորություններին, որոնք հայտնվել են արտադրական ծրագրի նոր տարբերակում, որոնք բացակայում են հին տարբերակներում։ Ինչպես նաև թերությունների շարքին է դասվում նաև կոդի շատ բարձր բացահայտությունը պատահական փոփոխությունների համար, այնուամենայնիվ, մի շարք ծրագրային ծրագրեր (օրինակ՝ Microsoft Office և IBM Lotus Symphony) թույլ են տալիս օգտատերին օգտվել աղբյուրի կոդավորումից և դիտարկել այդ գաղտնաբառը։

## Տես նաև
* Microsoft
* CorelDraw
* ArcGIS
* Visual Basic

## Գրականություն
* 
* 
* 

## Արտաքին հղումներ
* VBA-ն MSDN-ում
* Ֆորում VBA-ի մասին — Քննարկումներ VBA-ի մասին Ծրագրավորողների խմբի ֆորումում
* VBA ծրագրի օրինակներ — VBA ծրագրի օրինակներ

Կատեգորիա:Օբյեկտ կողմնորոշված ծրագրավորման լեզուներ
Ժողովրդավարական խաղաղության տեսություն

[մինի|[Ֆրանսիայի նախագահ Շառլ դը Գոլը եւ Արևմտյան Գերմանիայի կանցլեր Կոնրադ Ադենաուերը՝ Բոնում, 1958 թ.: Ձեռքսեղմումով ավարտում են ֆրանս-գերմանական թշնամությունը:

]]
**Ժողովրդավարական խաղաղության տեսություն,** տեսություն, ըստ որի՝ ժողովրդավարությունները գերադասում են չներքաշվել զինված հակամարտության մեջ այլ ժողովրդավարությունների հետ։ Ի տարբերություն պատերազմի մեջ ներգրավվածության տեսությունների՝ սա համարվում է «խաղաղության տեսություն»՝ վեր հանելով շարժառիթները, որոնք ցրում են պետության կողմից հովանավորվող բռնության մասին ենթադրությունները։
Որոշ տեսաբաններ նախընտրում են այնպիսի դրույթներ, ինչպիսիք են «փոխադարձ ժողովրդավարական խաղաղասիրություն» կամ «ներժողովրդավարական ոչ բռնության հիպոթեզներ», որպեսզի պարզաբանեն, որ խաղաղության իրավիճակը եզակի չէ միայն ժողովրդավարություններին, բայց այն ավելի հեշտությամբ պահպանվում է ժողովրդավարական ազգերի միջև։
Այս տեսության ջատագովները, ի թիվս այլ գործոնների, նշում են նաև հետևյալ կետերը.
•	Ժողովրդավար ղեկավարները պատասխանատու են իրենց ընտրած հանրության առջև պատերազմի պատճառով կրած պարտությունների համար,
•	Հանրության առջև հաշվետու պետական աշխատողները հակված են ժողովրդավարական կառույցներ հիմնել՝ միջազգային խնդիրները լուծելու նպատակով,
•	Ժողովրդավարությունները համանման քաղաքականություն և կառավարման դոկտրին ունեցող երկրներին հակված չեն համարել թշնամական,
•	Ժողովրդավարությունները ձգտում են ունենալ ավելի մեծ հանրային հարստություն, քան այլ երկրները, այդ իսկ պատճառով ձգտում են պահպանել ենթակառուցվածքներն ու ռեսուրսները։

## Պատմություն
Մինչ 1960-ականները այս տեսությունը լուրջ գիտական հետազոտության չի ենթարկվել, բայց հայեցակարգի հիմնական սկզբունքները սկսել են քննարկել դեռևս 1700-ականներից հատկապես Էմանուել Կանտն ու Թոմաս Փեյնն՝ իրենց աշխատություններում։ Կանտն այս տեսությունը ներկայացնում 1795 թ. գրված իր «Հարատև խաղաղություն, փիլիսոփայական ուրվագիծ» էսսեում՝ չնայած որ կարծում էր, որ միայն սահմանադրական հանրապետություններով լի աշխարհը բավական էր հարատև խաղաղության պայմաններ հաստատելու համար։ Ըստ Կանտի՝ ժողովրդի մեծամասնությունը չէին քվեարկի պատերազմ սկսելու օգտին՝ բացառությամբ ինքնապաշտպանության նպատակով։ Այստեղից հետևում է, որ եթե բոլոր երկրները լինեին հանրապետությունները, ապա պատերազմ էլ չէր լինի բռնությունների բացակայության պատճառով։ Իր 1776 թվականին գրած «Ընդհանուր զգացում» աշխատության մեջ Փեյնը գրվում է հետևյալը. «Եվրոպայի բոլոր հանրապետությունները միշտ խաղաղության մեջ են»։ Նա համարում է, որ թագավորները պատերազմ կվարեին՝ սեփական հպարտությանը տուրք տալով, մինչդեռ հանրապետությունները զերծ կմնային այդպիսի քայլից։

## Ծանոթագրություններ

Կատեգորիա:Ժողովրդավարություն
Կատեգորիա:Հասարակագիտություն
Լի Ջե Ջուն

**Լի Ջե Ջուն** (հանգըլ՝ 이재준, հանջա՝ 李在濬, ), հարավկորեացի դերասան։

## Ֆիլմագրություն
### Ֆիլմեր

### Հեռուստասերիալներ

## Ծանոթագրություններ

Կատեգորիա:Հարավկորեացի դերասաններ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացի կինոդերասաններ
Մռայլ հովիտ

**«Մռայլ հովիտ»** (), ավստրոգերմանական ֆիլմ, որի ռեժիսորն է Անդրեաս Պրոխազկան։ Նկարահանվել է 2014 թվականին։ Սցենարը վերցված է գերմանացի գրող-հրապարակախոս Թոմաս Վիլյամի  աշխատության հիման վրա։ Գլխավոր դերերում նկարահանվել են՝ Սեմ Ռայլին, Պաուլա Բերը և Տոբիաս Մորետտին։

Ֆիլմը ներկայացվել է մրցանակի «Օսկար» 2015 թ. օտար լեզվով նկարահանված լավագույն ֆիլմ։

## Սյուժե
Գործողություններն ընթանում են Ալպյան լեռնաշղթայի մի բարձրադիր գյուղում։ Այնտեղ է մեկնում մի օտարերկրացի, ումից տեղացիներն զգուշանում են։ Նա ներկայանում է որպես ամերիկացի լուսանկարիչ Գրեյդեր և թույլտվություն է խնդրում այնտեղ անցկացնել ողջ ձմեռը։ Գյուղում բնակվող Բրաններների ընտանիքը՝ վեց եղբայրներն ու իրենց հայրը համաձայնվում են, քանի որ Գրեյդերը պատրաստ էր վճարել։ Բացի այդ, նրանք այդ մարդուց ոչ մի վտանգ չեն ակնկալում։ Բայց այն, ինչ-որ կատարվում է հետո, պարզում է, որ նրանք սխալվել էին։

## Ցուցադրումներ
Փետրվարի 10-ին Բեռլինի 64-րդ միջազգային կինոփառատոնում կայացավ «The Dark Valley» ֆիլմի համաշխարհային պրեմիերան, հետո Ավստրիայում ֆիլմի պրեմիերան կայացավ փետրվարի 11-ին Վիեննայի  Gartenbaukino կինոթատրոնում։ Գերմանիայում ֆիլմի վարձույթը սկսվել է փետրվարի 13-ին, իսկ Ավստրիայում` 2014 թվի փետրվարի 14-ին։ Ռուսաստանում ֆիլմի ցուցադրություններն սկսվել են 2014 թվականի սեպտեմբերի 18-ից։

## Դերակատարներ
thumb|250px|Պաուլա Բեր
thumb|250px|Սեմ Ռայլի
thumb|250px| Տոբիաս Մորետտի

## Մրցանակներ
* Մրցանակ Bayerischer Filmpreis[de]- լավ ռեժիսուրայի համար (Անդրեաս Պրոխազկա [de]) և լավագույն դերասան (Տոբիաս Մարետտի, «Մռայլ հովիտ» և «Hirngespinster» ֆիլմերում) լավագույն դերակատարման համար, Մյունխեն, Գերմանիա, 2014 թ. հունվար։
* Արծաթե մրցանակ Deutscher Filmpreis՝ լավագույն գեղարվեստական ֆիլմ նոմինացիա, ինչպես նաև յոթ ոսկե մրցանակներ՝ լավագույն տղամարդու դեր՝ երկրորդ պլանում- Տոբիաս Մարետտի, լավագույն օպերատորական աշխատանք- Թոմաս Կիննաստ, ֆիլմի լավագույն երաժշտություն -Մատտիաս Վեբեր, լավագույն հանդերձանք- Նատաշա Կուրտիուս-Նոսս, լավագույն ձայնի մոնտաժ, լավագույն դիմահարդարում, լավագույն դեկորացիաներ, Գերմանիա, 2014։
* Մրցանակներ Romy[de]՝ լավագույն գեղարվեստական ֆիլմ, օպերատորի լավագույն աշխատանք, հատուկ պրոդյուսերին, Վիեննա, Ավստրիա, 2014։
* Եվրոպական կինոակադեմիայի հատուկ մրցանակ՝ լավագույն նկարիչ (Կլաուս-Ռուդոլֆ-Ամլեր) և լավագույն հագուստներ (Նատաշա Կուրցիուս-Նոսս), 2014, դեկտեմբեր։

## Ծանոթագրություններ

## Արտաքին հղումներ
*  
* 
* 
* Статьи и отзывы о фильме «Тёмная долина», www.imdb.com

Կատեգորիա:2010-ականների անգլերեն ֆիլմեր
Կատեգորիա:2014 դրամա ֆիլմեր
Կատեգորիա:2014 ֆիլմեր
Կատեգորիա:Ավստրիական ֆիլմեր
Կատեգորիա:Գերմանական վեստերն ֆիլմեր
Կատեգորիա:Գերմանական ֆիլմեր
Կատեգորիա:Գերմաներեն ֆիլմեր
Կատեգորիա:Իտալիայում նկարահանված ֆիլմեր
Կատեգորիա:Ֆիլմեր վրեժի մասին
Կատեգորիա:Գերմանական անգլերեն ֆիլմեր
Կատեգորիա:2010-ականների գերմանական ֆիլմեր
Կատեգորիա:2010-ականների գերմաներեն ֆիլմեր
Կատեգորիա:Ֆիլմեր եղբայրների մասին
Կատեգորիա:Ֆիլմեր բուլինգի մասին
Սուրբ Հեղինեի կղզի, Համբարձման կղզի և Տրիստան դա Կունյա

**[[Սուրբ Հեղինեի կղզի]]ն, [[Համբարձման կղզի]]ն և [[Տրիստան դա Կունյա]]ն** բրիտանական անդրծովյան տարածքներ են Ատլանտյան օվկիանոսի հարավային մասում։ Բնակչությունը կազմում է 5,633 է, իակ տարածքը 394 քառակուսի կմ։ Կղզիների կենտրոնը Ջեյմսթաունն է, իսկ ամենամեծ բնակավայրը Հաֆ Թրի Հոլլոուն է։ Բնակչության 96.5 տոկոսը դավանում է քրիստոնեություն, իսկ մնացածը աթեիստ են կամ դավանում են տեղական կրոններ։

Անդրծովյան տարածքի անվանումը Սուրբ Հեղինե և տարածքներ էր մինչև 2009 թվականի սեպտեմբերի 1-ը, երբ նոր սահմանադրությունը 3 կղզիներին տվեց հավասար կարգավիճակ։

## Աղբյուրներ

Կատեգորիա:Անգլիախոս երկրներ և տարածքներ
Կատեգորիա:Կղզի պետություններ
Կատեգորիա:Միացյալ Թագավորության կղզիներ
Ջեյմսթաուն

Ջեյմսթաունը Սուրբ Հեղինեի, Համբարձման կղզի և Տրիստան դա Կունյա կոչվող բրիտանական անդրծովյան տարածքների մայրաքաղաքն է, որը գտնվում է գլխավոր Սուրբ Հեղինե կղզու վրա։ Քաղաքը հիմնադրվել է Բրիտանական արևելահնդկական ընկերության գաղութարարների կողմից 1659 թվականին։ Բնակչությունը՝ ։

## Ծանոթագրություններ

## Արտաքին հղումներ
*
*More pictures of Jamestown
*Saint Helena Island Information website

Կատեգորիա:1659 թվականին հիմնադրված բնակավայրեր
Կատեգորիա:Աֆրիկյան մայրաքաղաքներ
Կատեգորիա:Բրիտանական մայրաքաղաքներ
Թիֆարիտի

Թիֆարիտին փոքրիկ օազիս քաղաք է, որը տեղակայված է Արևմտյան Սահարայի հյուսիս-արևելյան հատվածում, Մարոկկական պատից արևելք, Սմարա քաղաքից 138 կմ հեռավորության վրա։ 2011 թվականից քաղաքը Սահարայի Արաբական Դեմոկրատական Հանրապետության դե ֆակտո մայրաքաղաքն է։

## Ծանոթագրություններ

## Արտաքին Հղումներ

*Image of Tifariti
*'''"ARTifariti"'''
*Tifariti photo album (2007-2009)

Կատեգորիա:Արևմտյան Սահարայի բնակավայրեր
Կատեգորիա:Աֆրիկյան մայրաքաղաքներ
Chanel No. 5

մինի
**Chanel No. 5,** Chanel ապրանքանիշի հայտնի բույրը ստեղծվել է 1921 թվականի մայիսի 5-ին, Էրնեստ Բոյի կողմից։

## Պատմություն
Ըստ լեգենդի Կոկո Շանելը խնդրել էր պարոն Բոին ստեղծել «արհեստական կանանց բուրմունք, որից բուրում է կնոջ նման» ընդգծելով, որ «արհեստական բույր» ասելով նկատի ունի նոր մարդու կողմից ստեղծած բուրմունք։

Chane-ի առաջին բուրմունքը ստեղծելուց հետո, Բոն փորձարկումներ էր կատարել ալդեհիդների՝ սինթետիկ ծաղկային բուրմունքի հետ։ Էռնեստ Բոն բարձր է գնահատում միայն շինծու արհեստականությունը, այն ինչը հակասում է բնությանը, այլ ոչ թե այն, ինչը փորձում է կրկնօրինակել։ Բոն՝ թագավորական պալատի նախկին պարգյումեր էր, ով 1917 թվականին հեղափոխությունից հետո փախել էր Ռուսաստանից, դառնալով առաջին օծանելիքագործը, ով կարողացել էր ալդեհիդների մոլեկուլների հիման վրա ստեղծել ամբողջական բույր։ Օծանելիքագործը օրիորդ Շանելին էր ներկայացրել տասը բույր, որոնցից նա ընտրել էր հինգերորդը՝ այստեղից էլ գլուխգործոցի անվանումը։ Բացի այդ «հինգը» Կոկո Շանելի սրած թիվն էր։

Chanel N ° 5 բուրմունքը բաղկացած է հետևյալ օծանելիք նոտաներից`
* վերին նոտաներ` ալդեհիդներ, ներոլի, իլանգ-իլանգ, բերգամոտ, կիտրոն
* սրտի նոտաներ` իրիս, մանուշակի արմատ, հասմիկ, հովտաշուշան, վարդ
* Պահեստային նոտաներ` համպար, կարմիր սանդալ, պաչուլի, մուշկ, ցիվետա, վանիլ, կաղնու մամուռ
* 
Հեղափոխական էր ոչ միայն բուրմունքը, այլև նրա ներկայացումը։ Մինչև հիմա արտադրողները, որոնցից ամենահայտնին Ռենե Լալիկն էր, սրվակների պատրաստման ժամանակ գերազանցել էր երևակայության ամենաբարձր թռիչքը, ամենատարբեր ձևերով, դրանք ծածկելով ամենաարտասովոր նախշերով։

Դրան հակառակ Գաբրիելը, տարված լինելով ճգնավորության գաղափարներով, առաջարկել էր հասարակ սրվակ, զուգահեռանիստի ձևով, որը թույլ կտար հիանալ նրա մեջ թաքնված ոսկե հեղուկով։ Այն զարդարելու միակ հետքերը վերաբերվում են 1924 թվականին։ Գաբրիելը, ի տարբերություն իր նախորդների հասկացել էր, որ պետք է շեշտադրություն կատարել պարունակության, ոչ թե փաթեթավորման վրա։

Ճաշակի պարզությունն արտացոլված էր պիտակի վրա։ Ամեն ինչ կառուցված էր սև և սպիտակ համադրության վրա, որը հաճախ օգտագործվում էր հանդերձանքի նախագծման ժամանակ` սպիտակ ուղղանկյուն, որի վրա սև տառերով գրված էր Chanel:

## Գովազդ
Երբ նոր օծանելիքը պատրաստ էր, Գաբրիելը չէր շտապում վաճառել այն։ Փոխարենը նա իր ընկերներից յուրաքանչյուրին տվեց մեկական սրվակ։ Նոր բուրմունքի լուրն ակնթարթորեն տարածում գտավ, շուտով ձևավորեց «Chanel N°5»- երկրպագուների գաղտնի ակումբ։ Երբ սրվակը վաճառքի էր դրվել, նրանք անմիջապես հայտնի դարձան գնորդների շրջանում։

Ի սկզբանե Chanel Nº 5-ը ներկայացրել էր Կոկո Շանելը, այնուհետև նրա տեղը զբաղեցրել են դերասանուհիներ՝ Քեթրին Դենևը, Քենդիս Բերգենը, Սյուզի Պարկերը, Էլի Մակգավան, Լաուրն Հաթթոնը, Քերոլ Բուքը, Էստելլա Ուորենը, Նիկոլ Քիդմանը, Օդրի Թաոթը։ 2012 թվականից սկսած, Chanel Nº 5 օծանելիքի դեմքը դարձավ Բրեդ Փիթը, առաջին տղամարդը բույրի պատմության մեջ։

1954 թվականին Մերիլին Մոնրոյի հետ հարցազրույցի ժամանակ լրագրողը դերասանուհուն հարցրել էր, թե ինչ է նա հագնում, երբ պատրաստվում է քնել։ Պատասխանը դարձավ օծանելիքի գովազդային ընկերության կարգախոսը` «Chanel Nº 5-ի մի քանի կաթիլ»։

## Ծանոթագրություններ

Կատեգորիա:1921 հայտնված արտադրանքներ
Կատեգորիա:Օծանելիքներ
Գիտելիքի գաղտնի նստարանը

**Գիտելիքի գաղտնի նստարանը** (, պաշտոնապես` **Գաղտնի նստարան, կորած դրախտ**), չեխական ծագմամբ կանադացի քանդակագործ Լի Վիվոյի բազմաթիվ ձուլվածքներում ստեղծած քանդակը, որոնցից ամենահայտնին գտնվում է Օտտավայում` Վելինգտոն փողոցի վրա գտվող Կանադայի գրադարանի և արխիվի մուտքի մոտ, որտեղ նախապես տեղադրվել է 1989 թվականին քանդակագործի սեփական նախաձեռնությամբ։ Մեկ տարի անց Վիվոն քանդակը հեռացրեց այդ վայրից` խոստանալով փոխարինել նոր քանդակով։ Չորս տարի անց` 1994 թվականի մայիսի 1-ին 3000 քաղաքացիների ներկայությամբ տեղի ունեցավ նոր «Գաղտնի նստարանի» բացումը։ Նոր քանդակն ընդգրկում էր բազմաթիվ ուղերձներ, որոնք նախորդ քանդակը չուներ։ Կանադայի բոլոր դպրոցական երեխաներն ու գրողներն իրենց ուղերձներն էին ներկայացրել նոր ձուլման համար, որոնցից շուրջ 100-ը, որոնք ներկայացնում են ընթերցանության կարևորությունն ու հաճույքը, փորագրվել են նստարանին։ Նրանք, ովքեր ընտրվել են, ստացել են մոմե կաղապար, որի վրա գրել են նստարանի համար իրենց ուղերձը։ Նոր հուշարձանի բացումը կատարել է Լի Վիվոն փոքրիկ կույր տղայի` Գաբրիել ՄաքԲրայդի ուղեկցությամբ, որն իր հաղորդագրությունը գրել էր Բրեյլի գրերով։

Հուշարձանի մյուս տարբերակները գտնվում են Օնտարիոյի տարբեր քաղաքներում (այց թվում` Սարնիայում), ինչպես նաև Մոնրեալում (1989, հունիս) և Նյու Յորք քաղաքում։

## Պատկերասրահ

Le banc du secret de Lea Vivot 01.jpg
Le banc du secret de Lea Vivot 02.jpg
Le banc du secret de Lea Vivot 13.jpg
Le banc du secret de Lea Vivot 08.jpg
Le banc du secret de Lea Vivot 09.jpg
Le banc du secret de Lea Vivot 15.jpg


## Ծանոթագրություններ

## Արտաքին հղումներ
* Lea Vivot

Կատեգորիա:1989 քանդակներ
Կատեգորիա:Կանադայի հուշարձաններ
Կատեգորիա:Կանադայի տեսարժան վայրեր
Հայաստանի դիվանագիտական հարաբերություններ

Ըստ 2021 թվականի փետրվարի դրության՝ Հայաստանը դիվանագիտական հարաբերություններ է հաստատել այժմ գոյություն ունեցող, ՄԱԿ-ի անդամ 179 պետությունների հետ։

2021 թվականի դրությամբ Հայաստանը դիվանագիտական հարաբերություններ է պահպանում ՄԱԿ-ի անդամ 178 երկրների հետ, ինչպես նաև ՄԱԿ-ի դիտորդների հետ։

ՄԱԿ-ի անդամ այն պետությունները, որոնց հետ Հայաստանը դիվանագիտական հարաբերություններ չի հաստատել։

ՄԱԿ-ի անդամ պետություններից Հայաստանը դադարեցրել կամ կասեցրել է դիվանագիտական հարաբերությունները հետևյալ երկրների հետ.
*  (կասեցվել է 2012 թվականի օգոստոսի 31-ին) այժմ վերականգնել է

## Տես նաև
* Հայաստանի արտաքին քաղաքականություն
* Հայաստանի դիվանագիտական ներկայացուցչությունների ցանկ
* Դիվանագիտական ներկայացուցչությունների ցանկ Հայաստանում
* Հայ-ամերիկյան հարաբերություններ
* Հայ-բրազիլական հարաբերություններ
* Հայ-բրիտանական հարաբերություններ
* Հայ-դանիական հարաբերություններ
* Հայ-թուրքական հարաբերություններ
* Հայ-հունական հարաբերություններ
* Հայ-ադրբեջանական հարաբերություններ

## Ծանոթագրություններ
**Նշումներ**
**Աղբյուրներ**

## Արտաքին հղումներ
* Դեսպանություններ 
* Դիվանագիտական ներկայացուցչություններ Հայաստանում, ըստ երկրների 
* Հայաստանի Հանրապետության Արտաքին Գործերի Նախարարություն

Կատեգորիա:Դիվանագիտություն
Կատեգորիա:Հայաստանի արտաքին հարաբերություններ
Կատեգորիա:Հայաստանի քաղաքականություն
Կատեգորիա:Միջազգային հարաբերություններ
Կատեգորիա:Ցանկեր:Հայաստան
Վոլոդյա ավագ, Վոլոդյա կրտսեր (ֆիլմ)

«**Վոլոդյա ավագ, Վոլոդյա կրտսեր**» (), Անտոն Չեխովի պատմվածքների մոտիվներով 1985 թվականին նկարահանված խորհրդային գեղարվեստական ֆիլմ։

## Սյուժե
Ֆիլմի գործողությունները տեղի են ունենում փոքր գավառական քաղաքում։ Գավառական կյանքի գորշությունն ու դժբախտությունը ֆիլմի հերոսուհի Սոֆյա Լվովնային չեն թողնում հուսալ իր երազանքների իրականացման մասին։ Սոֆյա Լվովնան ամուսնացել է տարեց Վլադիմիր Յագիչի հետ, քանի որ նա հարուստ էր և քանի որ նա ուզում էր վրդովել երիտասարդ բժիշկ Վլադիմիր Սալիմովիչին, ում նա սիրահարված էր դեռ մանկությունից։

## Դերերում
* Օլգա Մելիխովա` Սոֆյա Լվովնա
* Ռոստիսլավ Յանկովսկի՝ Վլադիմիր Յագիչ (Վոլոդյա ավագ)
* Օլեգ Մենշիկով՝ Վլադիմիր Սալիմովիչ (Վոլոդյա կրտսեր)
* Ալեքսանդր Վոկաչ
* Վիկտորյա Կորսու
* Լյուդմիլա Լոբզա
* Նոենիլա Գնեպովսկայա՝ դրվագում
* Նատալյա Գեբդովսկայա՝ ծխական

## Նկարահանող խումբ
* Սցենարի հեղինակ՝ Վլաչեսլավ Կրիշտոֆովիչ 
* Ռեժիսոր՝ Վլաչեսլավ Կրիշտոֆովիչ 
* Օպերատոր՝ Վասիլի Տրուշկովսկի
* Կոմպոզիտոր՝ Վադիմ Խրապաչև
* Նկարիչ՝ Ալեքսեյ Լևչենկո

## Ծանոթագրություններ

## Արտաքին հղումներ
* 

Կատեգորիա:1980-ականների ռուսերեն ֆիլմեր
Կատեգորիա:1985 ֆիլմեր
Կատեգորիա:Անտոն Չեխովի ստեղծագործությունների էկրանավորումներ
Կատեգորիա:Խորհրդային մելոդրամա ֆիլմեր
Վենետիկյան դոժերի ցանկ

**Վենետիկյան դոժերի ցանկ** ժամանակակից Վենետիկի դոժերի անունների ցանկը, որոնք ղեկավարել են քաղաքը և շրջակա տարածքները 697-ից մինչև 1797 թվականները։

Տարիների պատմության ընթացքում զարգացումը հետաքրքիր և բազմազան է եղել։ Սկզբնական շրջանում դոժերը ընտրվեցին Բյուզանդական կայսրության ղեկավարներ։ Այս ժամանակահատվածում տիտղոսի վերացման ժամկետը 737-ից մինչև 742-ներ, երբ դոժերի փոխարեն մեկ տարի կառավարել են «ռազմական վարպետները» ()՝ Դոմենիկո Լեոնեն, Ֆելիչե Կորնիոլան, Տեոդատո Իպատոն, Ջովիանո Չեպանիկո և Ջովանի Ֆաբրիչակոն։

thumb|200px|right|Վենետիկի Հանրապետության զինանշան
Վենետիկում դոժին ընտրել է ավագանին՝ բազմաստիճան ընտրությունների միջոցով։ Պաշտոնը եղել է ցմահ, սկզբնական շրջանում ունեցել է մեծ իշխանություն։

## Վենետիկի դոժեր

## Տես նաև
Վենետիկի հանրապետություն

## Ծանոթագրություններ

## Գրականություն
* 
* 

## Արտաքին հղումներ
*  
*  
*  
* www.doge.it 
* Герби венеціанських дожів  

Կատեգորիա:Միապետների ցանկեր
Կատեգորիա:Ցանկեր:Իտալիա
Սուրբ Աստվածածնի ծննդյան եկեղեցի (Կրյուկովո)

**Սուրբ Աստվածածնի ծննդյան եկեղեցի** (), ուղղափառ տաճար, որը կառուցվել է 1902 թվականին Ռուսական կայսրության Դոնի զորքի մարզի Տագանրոգի շրջանի Գոլոդաևսկայա վոլոստի Կրյուկովո խուտորի մոտ։

## Պատմություն
Սուրբ Աստվածածնի ծննդյան եկեղեցին, որը գտնվում է խուտորի ծայրամասում, կառուցվել է 1902 թվականին պաշտոնաթող փոխգնդապետի այրի Ռաիսա Պետրովնա Կրյուկովայի և համագյուղացիների նվիրատվություններով։

Եկեղեցին ունի միայն մեկ սեղան՝ սուրբ Աստվածածնի ծննդի պատվին։ Եկեղեցին չի փակվել մինչև 1960 թվականը։ 1960 թվականին եկեղեցական ամբողջ գույքը փոխանցվել է Դոնի Ռոստովի բոլոր սրբերի ծխին՝ ծխի եկեղեցական ժողովի անդամ Պյոտր Վասիլևիչ Վարշավսկու միջոցով։ Հետագայում, տաճարի փակումից հետո, այստեղ պահվել է հացահատիկ։ Աբսիդային մասը քանդվել է։ Նրա տեղում տեղադրվել է երկաթյա դարպաս, որի միջով ներկրվել է հացահատիկը։ Երբ գմբեթներն ավերվել են, ամբողջ շենքը լքվել է։

1984 թվականից Աստվածածնի ծննդի տաճարում պահվել են թունաքիմիկատներ, որոնց հոտը զգացվում է մինչ օրս։ Եկեղեցին վերաբացվել է 1997 թվականին՝ Ռոստովի և Նովոչերկասկի արքեպիսկոպոս Պանտելեիմոնի օրհնությամբ։

Այդ թվականից սկսվել է վանքի վերականգնումը.
* 2000՝ փռվել են փայտե հատակները և տեղադրել պատուհանները
* 2001՝ սվաղվել է ներքին տարածքը
* 2002՝ տեղադրվել է փորագրված և նախշազարդ պատկերակալը և ասֆալտապատվել տաճարի շուրջ տարածքը
* 2003՝ տեղադրվել է կենտրոնական գմբեթը
* 2004՝ տեղադրվել է զանգակատան գմբեթը և ձեռք են բերվել զանգերը
* 2005՝ տաճարը գազավորվել է և միացվել է ջեռուցումը
* 2006՝ ծխի տարածքը ցանկապատվել է քարե ցանկապատով
* 2007՝ կառուցվել է կիրակնօրյա դպրոցը և սեղանատունը
* 2008՝ ներկվել են գմբեթները և տաճարի շենքի արտաքին պատերը թարմացվել են ավազաշիթով
* 2009՝ պատերը պատրաստվել են նկարազարդման
* 2010-2012՝ կատարվել է տաճարի պատերի նկարազարդումը

Սուրբ Աստվածածնի ծննդի տաճարի վանահայրն է քահանա Պավել Բորցովը։

## Տաճարի հասցեն
* 346951, Ռոստովի մարզ, Կույբիշևի շրջան, Կրյուկովո խուտոր

## Ծանոթագրություններ

## Արտաքին հղումներ
* О Храме Рождества Пресвятой Богородицы на сайте «Дон православный»

Կատեգորիա:Եկեղեցիներ այբբենական կարգով
Կատեգորիա:1902 հիմնադրումներ
Կատեգորիա:Ռոստովի մարզի եկեղեցիներ
Նամիգ Աբբասով

**Նամիգ Ռաշիդ օղլի Աբբասով** (, ), ադրբեջանցի պետական գործիչ, Ադրբեջանի ազգային անվտանգության նախկին նախարար, գեներալ-գնդապետ։ Ուզբեկստանում Ադրբեջանի նախկին արտակարգ և լիազոր դեսպան։

## Կենսագրություն
Նամիգ Աբբասովը ծնվել է 1940 թվականի փետրվարի 22-ին։ 1962 թվականին ավարտել է Ադրբեջանի պետական համալսարանի լրագրողական ֆակուլտետը։ Համալսարանը ավարտելուց հետո 1962-1976 թվականներին նա աշխատել է «Ապշերոն» թերթում որպես բաժնի վարիչ, այնուհետև որպես պատասխանատու քարտուղար, իսկ հետո դարձել է թերթի տնօրեն։
* 1970 թվականից անցել է կուսակցական աշխատանքի։
* 1977 թվականից սկսել է աշխատել ԽՍՀՄ ՊԱԿ-ում։
* 1979 թվականին ավարտել է ԽՍՀՄ ՊԱԿ Ավագ դպրոցը։ Եղել է Ադրբեջանական ԽՍՀ ՊԱԿ բաժնի վարիչի տեղակալ, բաժնի վարիչ, իսկ հետո Ադրբեջանական ԽՍՀ ՊԱԿ ղեկավարի տեղակալ։
* 1992—1994 թվականներին եղել է Ադրբեջանի ազգային անվտանգության նախարարի տեղակալ։ 1994 թվականի հոկտեմբերից դարձել է Ազգային անվտանգության նախարարի պաշտոնակատարը և ստացել գեներալ-լեյտենանտի կոչում։ 1988 թվականի հոկտեմբերի 27-ին հեռացվել է պաշտոնից և նորից նշանակվել նույն պաշտոնում։

Ամուսնացած է, ունի երկու երեխա և երկու թոռ։

## Ծանոթագրություններ

## Գրականություն
* 

## Արտաքին հղումներ
* Сайт о спецслужб
Սուրբ Աստվածածնի ծննդյան եկեղեցի (Չեկալով)

**Սուրբ Աստվածածնի ծննդյան եկեղեցի** (), ուղղափառ տաճար ի պատիվ Սուրբ Աստվածածնի։ Գտնվում է Ռուսաստանի Դաշնության Ռոստովի մարզի Մորոզովսկի շրջանի Չեկալով խուտորում։ Ենթարկվում է Ռուս Ուղղափառ եկեղեցու Մոսկվայի պատրիարքարանի Ռոստովի և Նովոչերկասկի թեմին։

## Պատմություն
Եկեղեցու մասին առաջին հիշատակումը վերաբերում է 1859 թվականին, երբ այն կառուցվել է ծխականների ջանքերի շնորհիվ։ 1881 թվականին տեղի է ունեցել եկեղեցու ընդլայնումը հյուսիսային և հարավային կողմնասեղանների կառուցման հաշվին։ 1885 թվականին հաստատվել է կղերականության մշտական ցուցակը, որի կազմում ընդգրկված էին *«երկու քահանա և երկու դպիր, որոնք պաշտոնավարում են, և սարկավագ, որի տեղն ազատ է»։* Չեկալով խուտորում նոր եկեղեցի կառուցելու հարցն առաջին անգամ հնչեցրել են ծխի անդամներն ու քահանան 1897 թվականին։ Նույն թվականի մարտին ավագ երեց Իոան Պոպովին գրվել է այն մասին, որ նա  Դոնի հոգևոր կոնսիստորիայից նոր տաճար կառուցելու թույլտվություն ստանա։ Տաճարի շինարարության համար նվիրատվությունների հավաքագրման գործընթացն ընթանում էր 1897-1913 թվականներին։

Շինարարության ավարտը և վանքի բացումը տեղի է ունեցել 1913 թվականի փետրվարի 10-ին, իսկ օծումը տեղի է ունեցել նույն տարվա մայիսի 5-ին։ Նոր քարե տաճարի կառուցումից հետո նախկին փայտյա շենքը տրվել է Պոկրովսկի և Սերեբրյանի խուտորների ծխականներին։ Տաճարն աճում էր և զարգանում, և նոր կողմնասեղանների (զոհասեղան) օծման թույլտվություն ստացվեց։ Ձախ կողմնասեղանը 1914 թվականի հունվարի 11-ին օծվեց Նիկողայոս Հրաշագործի անունով, իսկ աջը՝ հանուն Վերապատվելի Սերաֆիմ Սարովսկու օծվեց 1916 թվականին։ Եկեղեցու շուրջը տեղադրվեց ցանկապատ, որը հանվեց միայն 1948 թվականին։

Հետպատերազմյան տարիներին այն վերածվել էր յուղատու բույսերի և հացահատկի պահեստի։ Պահեստն այնտեղ գտնվում էր մինչև 1990 թվականը, երբ սկսվեց վերակառուցումը, որը շարունակվում է մինչ օրս։

## Ծանոթագրություններ

Կատեգորիա:1897 հիմնադրումներ Ռուսաստանում
Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Ավտոմոբիլիստ մարտիկների հուշարձան (Նովոչերկասկ)

**Ավտոմոբիլիստ մարտիկների հուշարձան** (), հուշարձան Ռուսաստանի Դաշնության Ռոստովի մարզի Նովոչերկասկ քաղաքում։

## Պատմություն
Ավտոմոբիլիստ մարտիկների հուշարձանը Նովոչերկասկ քաղաքում գտնվում է Ռոստովսկի վիեզդ և Սիլիկատնայա փողոցների հատման վայրում՝ ՌԴ ԶՈՒ Հարավային ռազմական օկրուգի 49-րդ համազորային բանակի Նովոչերկասկի 293-րդ առանձին ավտոմոբիլային գումարտակի (զորամաս 46027) հսկիչ-անցագրային կետի առջև։ Հուշարձանը բացվել է 2004 թվականի հոկտեմբերին՝ Ավտոմոբիլիստի օրը։

Աֆղանական պատերազմի և Հյուսիսային Կովկասում հակաահաբեկչական գործողության տարիներին Հայրենիք չի վերադարձել Նովոչերկասկի ավտոմոբիլային գումարտակի 10 զինծառայող։ Չեչենական Արգուն քաղաքի մոտ գնդակոծվել է դաշնային զորքերի շարասյունը։ Մի քանի մեքենաների ղեկի մոտ են եղել Նովոչերկասկի ավտոմոբիլային գումարտակի մարտիկները։ Հուշարձանը տեղադրվել է ի հիշատակ Չեչնիայում և Աֆղանստանում զոհված ավտոմոբիլիստների։

Ավտոմոբիլիստների հուշարձանի ստեղծման գաղափարը պատկանում է զորամասի զինծառայողներին, որն արժանացել է հրամանատարների և զոհված զինծառայողների ծնողների հավանությանը։ Հուշարձանի նախագիծը ստեղծվել է Դոնի Ռոստովի «Դոնպրոյեկտ» ինստիտուտում և համաձայնեցվել զորամասի ղեկավարների հետ։ Հուշարձանի շինարարությանը մասնակցել են նովոչերկասկցի գործարարներ, ավտոմոբիլային գումարտակի զինծառայողները։

## Նկարագրություն
Ավտոմոբիլիստ մարտիկների հուշարձանը ներսում կախված զանգով բետոնե կամարաձև շինություն է։ Հուշարձանը տեղադրվել է սև երկսանդուղքավոր պատվանդանի վրա։ Նրա վերին մասում ամրացված է ուղղափառ խաչ, ներքևի մասում տեղադրված են երեք տախտակներ և ավտոմոբիլային զորամասի խորհրդանշանը։ Մեկի վրա գրված է. *«Զոհված ավտոմոբիլիստ մարտիկներին»։* Մյուս երկու տախտակներին գրված են զոհվածների անունները մահվան տարեթվերով. *«Բեզռոդնի Վ. Յ. (1982), Բիլյակաև Վ. Ա. (1982), Գավրիլով Ս. Ն. (1994), Բերեժպոլով Ի. Ի. (1995), Տրետինա Յ. Ա. (1995)»* և այլք։

## Գրականություն
* Новочеркасск. Энциклопедия. Новочеркасск. Изд. Новопринт. 2005. ISBN 5-94549-006-7.

## Արտաքին հղումներ
* Памятник воинам-автомобилистам
* Новый памятник — погибшим автомобилистам

Կատեգորիա:2004 հիմնադրումներ Ռուսաստանում
Կատեգորիա:Ռոստովի մարզի հուշարձաններ
Նեչիտայլոյի հուշարձան (Սալսկ)

**Վասիլի Նեչիտայլոյի հուշարձան** (), ՌԽՖՍՀ ժողովրդական նկարիչ, ԽՍՀՄ գեղարվեստի ակադեմիայի թղթակից անդամ, Ի. Ե. Ռեպինի անվան պետական մրցանակի դափնեկիր, Ռուսաստանի Դաշնության Ռոստովի մարզի Սալսկ քաղաքում ծնված Վասիլի Կիրիլովիչ Նեչիտայլոյի (1915-1980) հուշարձանը նկարչի հայրենի քաղաքում տեղադրվել է 1989 թվականի սեպտեմբերի 30-ին։ Հուշարձանը մշակութային ժառանգության տարածաշրջանային նշանակության օբյեկտ է համաձայն Ռոստովի մարզային փոքր խորհրդի 1992 թվականի նոյեմբերի 18-ի թիվ 301 որոշման (հուշարձան թիվ 611510377370005)։

## Նկարագրություն
Նկարիչ Վասիլի Կիրիլովիչ Նեչիտայլոյի հուշարձանը տեղադրվել է Ռոստովի մարզի Սալսկ քաղաքի Լենինի և Վորոշիլովի փողոցների հատման վայրում՝ Սալսկի արվեստի թանգարանի անմիջական հարևանությամբ։ Այդ թանգարանի հիմնադրման ժամանակ առաջին հավաքածուի և ֆոնդի ձևավորմանը ակտիվորեն մասնակցել է Նեչիտայլոն։ Նկարչի մահից հետո՝ 1980 թվականին, թանգարանը կոչվել է նրա անունով։ Հուշարձանի հեղինակներն են քանդակագործ Վյաչեսլավ Կլիկովը և ճարտարապետ Վյաչեսլավ Սնեգիրյովը։ Հուշարձանի պատվանդանը պատրաստած է գրանիտից, Նեչիտայլոյի քանդակը՝ բրոնզից (ձուլվածք)։ Պատվանդանի վրա փորագրված է հետևյալ մակագրությունը. *«Գեղանկարչության ակադեմիկոս Վասիլի Կիրիլովիչ Նեչիտայլոյին»*։

## Հուշարձանի բացում
Հուշարձանի հանդիսավոր բացումը տեղի է ունեցել 1989 թվականի սեպտեմբերի 30-ին «Սալսկ քաղաքի օրվա» տոնակատարության շրջանակներում։

## Պատկերասրահ

Salsk Art Museum named after V.K.Nechitailo.jpg|Վասիլի Նեչիտայլոյի հուշարձանը Սալսկի արվեստի թանգարանի ֆոնին


## Ծանոթագրություններ

Կատեգորիա:1989 հիմնադրումներ Ռուսաստանում
Կատեգորիա:Հուշարձաններ այբբենական կարգով
Կատեգորիա:Ռոստովի մարզի հուշարձաններ
Յանոշ Արան

**Յանոշ Արան** ( ), հունգարացի պոետ։

## Կենսագրություն
մինի|Յ․ Արանի հուշարձանը Բուդապեշտում, քանդակագործ Ա․ Շտրոբլյա , 1893 թիվ.
**Յանոշ Արան**, տրանսիլվանյան հունգարացի։ Ծնվել է կալվինյան (ռեֆորմատական) աղքատացած հայդուկ–ազնվականի ընտանիքում։ Դեռ մանկության տարիներին գրեց առաջին բանաստեղծությունները հունգարերեն և լատիներեն (որը կատարելությամբ անգիր էր սովորել)։ Որպեսզի ծնողները կարողանային կարիքից դուրս գալ, Յանոշը 14 տարի աշխատեց որպես ուսուցչի օգնական։

1833 թվականին ընդունվեց Դեբրեցեենի Ռեֆորմատական համալսարան, որտեղ սովորեց գերմաներեն և ֆրանսերեն, բայց թողնելով ուսանողական նստարանը, մտնում է թափառաշրջիկ դերասանների թատերախումբ։

Ավել ուշ Արանը տիրապետեց անգլերենին։ Աշխատել է նոտար։ 1846 թվականին Արանին ունեցավ գրական հաջողություն, երբ հրատարակվեց իր առաջին բանաստեղծական երկը՝ «Կորած սահմանադրություն»-ը ()։ Այդ նույն տարում ավարտված էր Արանի ավելի հայտնի «Տոլդի»-ն (венг. Toldi Miklós; 1320—22 ноября 1390), որի համար նա արժանացել է «Կարոյ Կիշֆալուդի» ընկերության մրցանակին։ Պոեմը նվիրված է Միկլոշ Տոլդիին, Հունգարիայի ժողովրդական հերոսին, որը նպաստեց ազգային ինքնագիտակցության աճին։

1848—1849 թվականների հեղափոխության ժամանակ Արանը դարձավ Շանդոր Պետեֆիի ընկերը, ստեղծեց մի քանի հայրենասիրական բանաստեղծություններ և բալլադներ։ Հեղափոխության կործանումից հետո Արանը ստիպված էր որոշ ժամանակ թաքնվել։ Վերադառնալով Բուդապեշտ 1867 թվականին պարգևատրվել է Նադաշտի (венг. Nádasdy) ակադեմիական մրցանակով «Բուդայի մահը» պատմական պոեմի համար (), հոներական թագավոր Աթթիլայի եղբոր մասին, գլուխը դրեց վերջին մենամարտում։

Ավելի ուշ Արան ընտրվեց Հունգարական գիտությունների ակադեմիայի ցմահ քարտուղար։

1860 թվականից Արան գլխավորեց Կիշֆալուդի Ընկերությունը և հիմք դրեց «Szépirodalmi Figyelő» գրական ամսագիր, հետագայում դարձավ Հունգարիայի կարևոր գրական քննադատական հրատարակություն։ Մասնակցեց Շեքսպիրի ստեղծագործությունների հունգարերեն թարգմանությանը։

1877 թվականին հեռացավ հասարակական կյանքից և առավելապես գրեց լիրիկական կամ էպիկական ստեղծագործություններ։ Տոլդիի մասին առաջին պոեմի ընթացքում 1854 թվականին հրատարակվեց եռերկ ստեղծագործության երկրորդ մասը «Տոլդիի երեկոն», և 1879 թվականին՝ «Տոլդիի սերը»։

Արանը թարգմանեց հունգարերեն Վիլյամ Շեքսպիրի երեք դրամաները՝ «Միջամառային գիշերվա երազ» (A Midsummer Night's Dream), «Համլետ» (Hamlet) և «Ջոն արքա» (King John), դառնալով հունգարերեն լավագույն թարգմանությունները։ Արանը նաև օգնել է իր մեկնաբանություններով հունգարացի այլ թարգմանիչներին և թարգմանել է Միխայիլ Լերմոնտովի, Ալեքսանդր Պուշկինի և Մոլիերի ստեղծագործությունները։

Թաղված է բուդապեշտյան Կերեպեշի գերեզմանոցում։ Յանոշ Արանի հուշարձանը կանգնեցված է Հունգարական ազգային թանգարանի մուտքի մոտ։ Յանոշի Լասլո որդին նույնպես պոետ դարձավ։

## Ծանոթագրություններ

## Արտաքին հղումներ
* 
* 
* Янош Арань // Литературная энциклопедия
* Adam Makkai. In Quest of the Miracle Stag: the Poetry of Hungary

Կատեգորիա:19-րդ դարի բանաստեղծներ
Կատեգորիա:19-րդ դարի թարգմանիչներ
Կատեգորիա:Բանաստեղծներ այբբենական կարգով
Կատեգորիա:Հունգարացի գրողներ
Կատեգորիա:Հունգարացի թարգմանիչներ
Կատեգորիա:Հունգարացի լեզվաբաններ
Կատեգորիա:Հունգարացի լրագրողներ
Ռոքֆելլեր կենտրոն

**Ռոքֆելլեր կենտրոն** (), խոշոր գրասենյակային կենտրոն Նյու Յորքում, որը կառուցվել է մանհեթենյան միդթաունում 1930-ականներին Ռոքֆելլեր ընտանիքի գումարներով։ Անվանվել է ի պատիվ Ջոն Դևիսոն Ռոքֆելլեր կրտսերի։ Առավել հայտնի են 14 բարձրահարկ շենքեր ար-դեկո ոճային ձևավորմամբ։ Այստեղ են գտնվում տարբեր ընկերությունների շտաբ-բնակարանները և ըստ եկամտաբերության խոշորագույն «Քրիստիս» աճուրդի տունը։ 1989 թվականին Ռոքֆելլերի կենտրոնը Ռոքֆելլերներից գնել է ճապոնական Mitsubishi ընկերությունների խումբը։

ԱՄՆ ազգային պատմական հուշարձան է 1987 թվականից։

## Ռոքֆելլերի կենտրոնի որոշ շինություններ
* Ջի-Ի-Բիլդինգ
* Ռադիո-սիթի-մյուզիք-հոլլ

## Ռիվերայի որմնանկար
1932-1934 թվականներին Ամերիկայի խոշորագույն նկարիչ մեքսիկացի Դիեգո Ռիվերան Նելսոն Ռոքֆելլերի պատվերով ստեղծեց՝ 99 քառակուսի մետր մակերեսով «Մարդ ճամփաբաժնում» որմնանկարը, որի վրա պատկերված է Մոսկվայի մայիսմեկյան ցույցը մայիսի 1-ին՝ Վլադիմիր Լենինի պատկերով։ Պատվիրատուն խիստ դժգոհ է մնացել այդ պատկերով (որմնանկարում Լենինը միացնում է աշխատավորների ձեռքերը)։ Որոշ ժամանակ այս որմնանկար թաքցնում էին վարագույրի տակ, իսկ 1934 թվականի սկզբին ոչնչացրել են Կենտրոնի ղեկավարության հրամանով։ Ռիվերան հետագայում վերստեղծեց որմնանկարը Մեխիկոյում՝ Պալասիո դե Բելյաս Արտես օպերային թատրոնում։

## Սուրբծննդյան տոնակատարություն
Յուրաքանչյուր Սուրբ ծնունդ Ռոքֆելլերի կենտրոնում զարդարվում է քաղաքի գլխավոր տոնածառը։ Տոնածառի լույսերի առաջին վառելը հեռարձակում է NBC հեռուստաալիքը։

Ռոքֆելլերի կենտրոնը հայտնի է նաև իր սահադաշտով։

## Տե՛ս նաև
* Էմփայր Սթեյթ Բիլդինգ
* Ճաշ երկնաքերում
* Ատլանտի արձան (Նյու Յորք)
* Սուրբծննդյան տոնածառ Ռոքֆելլերի կենտրոնում

## Ծանոթագրություններ

## Արտաքին հղումներ
* Պաշտոնական կայք (անգլերեն)

Կատեգորիա:Մանհեթենի շրջաններ
Կատեգորիա:Ար դեկո երկնաքերներ
Կատեգորիա:Ռոքֆելլերներ
Կատեգորիա:Նյու Յորքի երկնաքերներ
Կատեգորիա:Ռոքֆելլեր կենտրոն
Վիեննայի քաղաքային ժողովի ընտրություններ (1923)

**Վիեննայի քաղաքային ժողովի 1923 թվականի ընտրությունները** տեղի են ունեցել հոկտեմբերի 21-ին երկրի ազգային ժողովի ընտրություններին զուգահեռ։

## Արդյունքներ
Ընտրություններից առաջ Վիեննայի հասարակական ժողովի անդամների թիվը նվազեցվեց 165-ից դարձնելով 120-ի։

1923 թվականի Ավստրիայի ազգային ժողովի և մայրաքաղաք Վիեննայի քաղաքային ընտրությունները կայացել են քվեարկության բարձր ակտիվությամբ։ Ընտրություններին մասնակցել են ընտրելու իրավունք ունեցողների շուրջ 91%-ը

Վիեննայի հասարակական ժողովի ընտրություններում ձայների մեծամասնությունը՝ 55.9%-ը ստանում է Սոցիալ-դեմոկրատական աշխատավորական կուսակցությունը (ՍԴԱԿ)՝ ստանալով 78 մանդատ։ Քրիստոնեա-սոցիալիստական կուսակցությունը (ՔՍԿ) կարողացավ ստանալ քվեարկողների 33% ձայն՝ ստանալով 41 մանդատ։

Բացի Սոցիալ-դեմոկրատական աշխատավորական և Քրիստոնեա-սոցիալիստական կուսակցություններից, Վիեննայի հասարակական ժողով է անցնում նաև Հրեական ազգային կուսակցությունը (ՀԱԿ)՝ հավաքելով 2.4% ձայն և ստանալով 1 մանդատ։

Ընտրությունների արդյունքներով միանգամից երեք քաղաքական կազմակերպություններ զրկվեցին Վիեննայի քաղաքային ժողովում իրենց ներկայացվածությունից։ Այդ կուսակցություններն էին համագերմանական Մեծ գերմանական ժողովրդական (ՄԺԿ), Միացյալ Դեմոկրատական (ՄԴԿ), ինչպես նաև Չեխոսլովակների սոցիալիստական ու դեմոկրատական (ՉՍԴԿ) կուսակցությունները։

Ընտրական գործընթացին մասնակցում էին նաև ձախ ծայրահեղական կոմունիստական կուսակցությունը (ԱԿԿ), սակայն այն չկարողացավ քաղաքային աշխատավորների մոտ մրցակցել Սոցիալ-դեմոկրատական աշխատավորական կուսակցության հետ։ Քաղաքային ժողովի ընտրություններին Կոմունիստական կուսակցությունը ստացավ ընտրողների 1.3% ձայն։

## Հետևանքներ
1923 թվականի նոյեմբերին Սոցիալ-դեմոկրատական աշխատավորական կուսակցության ղեկավար Յակոբ Ռոյմանը վայր է դնում Վիեննայի քաղաքապետի (բուրգոմիստր) պաշտոնի լիազորությունները։ Յ.Ռայմոնի հրաժարականից հետո Վիեննայի քաղաքային խորհուրդը ընտրում է նոր քաղաքագլխի՝ սոցիալ-դեմոկրատ Կառլ Զեյցին, ով եղել է Ավստրիայի դաշնային առաջին նախագահը։ Մայրաքաղաքի 1923 թվականի ընտրություններում Սոցիալ-դեմոկրատական աշխատավորական կուսակցության հաջողությունը քաղաքի մոդերնիզացման ծրագրի հետագա իրականացման հնարավորություն տվեց, որը մնաց պատմության մեջ որպես «Կարմիր Վիեննայի» առեղծված։

## Ծանոթագրություններ

Կատեգորիա:Վիեննայի պատմություն
Կատեգորիա:Ընտրություններ Ավստրիայում
Լեզ Էսար (Շարանտի գավառ)

**Լեզ Էսար** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 211 մարդ, բնակչության խտությունը` 23.50 մարդ/կմ²։ Բնակավայրը զբաղեցնում է 8.98 կմ² տարածք։

## Աշխարհագրություն
Գտնվում է Փարիզ քաղաքից 440 կմ հարավ-արևմուտք, Պուատիե քաղաքից` 150 կմ հարավ, Անգուլեմ քաղաքից` 50 կմ հարավ։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 111 աշխատունակ (15-64 տարեկան) բնակիչ, որոնցից ակտիվ էին 81-ը, իսկ ոչ ակտիվները` 30։ Ակտիվության ցուցանիշը կազմում է 73,0 %։ 81 աշխատունակ մարդկանցից աշխատել է 68 անձ (35 տղամարդ և 33 կին)։ Գործազուրկ են եղել 13 անձ (7 տղամարդ և 6 կին)։ 30 անաշխատունակներից 2-ը եղել են աշակերտներ կամ ուսանողներ, 20-ը` թոշակառուներ, իսկ 8-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Էս (Շարանտի գավառ)

**Էս** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 493 մարդ, բնակչության խտությունը` 16.23 մարդ/կմ²։ Բնակավայրը զբաղեցնում է 30.37 կմ² տարածք։

## Աշխարհագրություն
Գտնվում է Փարիզ քաղաքից 340 կմ հարավ, Պուատիե քաղաքից` 70 կմ հարավ-արևելք, Անգուլեմ քաղաքից` 65 կմ հյուսիս-արևելք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 311 աշխատունակ (15-64 տարեկան) բնակիչ, որոնցից ակտիվ էին 215-ը, իսկ ոչ ակտիվները` 96։ Ակտիվության ցուցանիշը կազմում է 69,1 %։ 215 աշխատունակ մարդկանցից աշխատել է 194 անձ (97 տղամարդ և 97 կին)։ Գործազուրկ են եղել 21 անձ (9 տղամարդ և 12 կին)։ 96 անաշխատունակներից 17-ը եղել են աշակերտներ կամ ուսանողներ, 46-ը` թոշակառուներ, իսկ 33-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Ֆեյադ (Շարանտի գավառ)

**Ֆեյադ** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 300 մարդ, բնակչության խտությունը` 13.74 մարդ/կմ²։ Բնակավայրը զբաղեցնում է 21.83 կմ² տարածք։

## Աշխարհագրություն
Գտնվում է Փարիզ քաղաքից 390 կմ հարավ, Պուատիե քաղաքից` 110 կմ հարավ, Անգուլեմ քաղաքից` 25 կմ արևելք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 184 աշխատունակ (15-64 տարեկան) բնակիչ, որոնցից ակտիվ էին 125-ը, իսկ ոչ ակտիվները` 59։ Ակտիվության ցուցանիշը կազմում է 67,9 %։ 125 աշխատունակ մարդկանցից աշխատել է 118 անձ (60 տղամարդ և 58 կին)։ Գործազուրկ են եղել 7 անձ (3 տղամարդ և 4 կին)։ 59 անաշխատունակներից 17-ը եղել են աշակերտներ կամ ուսանողներ, 29-ը` թոշակառուներ, իսկ 13-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Դիրակ (Շարանտի գավառ)

**Դիրակ** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 1473 մարդ, բնակչության խտությունը` 50.29 մարդ/կմ²։ Բնակավայրը զբաղեցնում է 29.29 կմ² տարածք։

## Աշխարհագրություն
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 110 կմ հարավ, Անգուլեմ քաղաքից` 9 կմ հարավ-արևելք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 987 աշխատունակ (15-64 տարեկան) բնակիչ, որոնցից ակտիվ էին 750-ը, իսկ ոչ ակտիվները` 237։ Ակտիվության ցուցանիշը կազմում է 76,0 %։ 750 աշխատունակ մարդկանցից աշխատել է 696 անձ (373 տղամարդ և 323 կին)։ Գործազուրկ են եղել 54 անձ (23 տղամարդ և 31 կին)։ 237 անաշխատունակներից 68-ը եղել են աշակերտներ կամ ուսանողներ, 110-ը` թոշակառուներ, իսկ 59-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Ժենակ Բինյակ

**Ժենակ Բինյակ** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2013 թվականի դրությամբ կազմում է 975 մարդ, բնակչության խտությունը` 29.01 մարդ/կմ²։ Բնակավայրը զբաղեցնում է 33.61 կմ² տարածք։

Բնակավայրը ստեղծվել է 2016 թվականի հունվարին` Ժենակ և Բինյակ համայնքների միավորման արդյունքում։

## Վարչական բաժանում

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:2016 թվականին հիմնադրված բնակավայրեր
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կոլոմիյցևի հուշարձան (Սալսկ)

**Իվան Կոլոմիյցևի հուշարձան** (), Պարսկաստանում (Իրան) Խորհրդային Ռուսաստանի առաջին դիվանագիտական ներկայացուցիչ Իվան Օսիպովիչ Կոլոմիյցևի (1896-1919) հուշարձանը, որը տեղադրվել է 1988 թվականի սեպտեմբերի 18-ին Սալսկ քաղաքում (Ռուսաստան, Ռոստովի մարզ)։ Հուշարձանը մշակութային ժառանգության տարածաշրջանային նշանակության օբյեկտ է համաձայն Ռոստովի մարզային փոքր խորհրդի 1992 թվականի նոյեմբերի 18-ի թիվ 301 որոշման (հուշարձան թիվ 611510377310005)։

## Պատմություն
Պարսկաստանում (Իրան) Խորհրդային Ռուսաստանի առաջին դիվանագիտական ներկայացուցիչ Իվան Օսիպովիչ Կոլոմիյցևի հուշարձանը տեղադրվել է Սալսկում, քանի որ նա ծնվել է Վորոնցովո-Նիկոլաևսկի գյուղում, որն այժմ Սալսկ քաղաքի բաղկացուցիչ մասն է։

Քաղաքի ղեկավարությունը որոշել է Կոլոմիյցևի արձանը տեղադրել Լենինի և Կիրովի փողոցների հատման վայրում, թիվ 29 շենքի հարևանությամբ գտնվող պուրակում, որտեղ անցել է ապագա դիվանագետի պատանեկությունը։ Նշված տան պատին 1966 թվականին փակցվել է հուշատախտակ ի պատիվ Իվան Կոլոմիյցևի։

Հուշարձանը ստեղծել է քանդակագործ Միխայիլ Ալեքսեևիչ Դելովը։

Հուշարձանի պատվանդանը պատրաստված է գրանիտից, Կոլոմիյցևի քանդակը և պատվանդանի մակագրությունը՝ բրոնզից (ձուլվածք)։

## Հուշարձանի բացում
Հուշարձանի հանդիսավոր բացումը տեղի է ունեցել 1988 թվականի սեպտեմբերի 18-ին՝ «Սալսկ քաղաքի օրվա» տոնակատարության շրջանակներում։ Հուշարձանը բացել են Սալսկի քաղգործկոմի նախագահ Գենադի Ալեքսեևիչ Սիդենկոն և ԽՍՀՄ արտգործնախարարության պատմադիվանագիտական վարչության պետի օգնական Ռուդոլֆ Իվանովիչ Պոստնովը։

Հուշարձանի բացմանը Սալսկ է ժամանել Կոլոմիյցևի թոռնուհին՝ տեխնիկական գիտությունների թեկնածու, պողպատի և համահալվածքների ինստիտուտի աշխատակից Նադեժդա Յուրևնա Կոլոմիյցևան։

## Պատկերասրահ

Monument to Ivan Kolomiytsev in Salsk Rostov on Don region Russia.jpg


## Ծանոթագրություններ

Կատեգորիա:1988 հիմնադրումներ Ռուսաստանում
Կատեգորիա:Հուշարձաններ այբբենական կարգով
Կատեգորիա:Ռոստովի մարզի հուշարձաններ
Կարս (Կանադա)

**Կարս** (), գյուղ Ռիդո գետի վրա, Կանադայի Օնտարիո նահանգի Օտտավա քաղաքի գյուղական հատվածում։ Մինչև 2000 թվականին քաղաքին միանալը, ընդգրկված է եղել Ռիդո ավանի (թաուշիփ) կազմում։

## Պատմություն
Ի սկզբանե Կարսն անվանվել է Վելիգտոն գյուղ։ 1857 թվականին այն Էդուարդ արքայազնի համայնքի մեկ այլ Վելինգտոն համայնքից տարբերակելու համար, քանի որ մի բնակավայրի համար նախատեսված փոստը գնում էր մյուսին, գյուղը վերանվանվել է Կարս` ի հիշատակ Կանադայում ծնված գեներալ Ուիլյամ Ֆենվիք Ուիլյամսի հիշատակին, որը հանձն էր առել Կարս քաղաքի պաշարումը Ղրիմի պատերազմի ժամանակ։

1866 թվականին Կարսը Հյուսիսային Գոուեր ավանի փոստային բնակավայր էր, որն ուներ 200 բնակիչ և գտնվում էր Օտտավայից և Պրեսկոտ երկաթուղու գծից մեկ մղոն հեռավորության վրա։ Գյուղն ուներ չորս հանրախանութ, մեկ շոգեմեքենայի գործարան, որը 1852 թվականին հիմնադրվել է Ա. Ջ. Էսթմենի կողմից և տարեկան ստանում էր 3 միլիոն ֆուտ աղացած փայտանյութ, գարեջրատուն, որի սեփականատերն էր Ա. Ջ. Էսթմենի ընկերությունը. այն շաբաթական արտադրում էր քառասուն բարել գարեջուր, ուներ նաև դաբաղանոց, երկու վագոն-խանութ, տակառագործարան, դպրոց, հյուրանոց, երկու եկեղեցի՝ Անգլիայի եկեղեցի, որը կառուցվել էր Ջոն Էսթմանի կողմից և ներկայացվել եկեղեցական հասարակությանը և Վեսլեյան մեթոդիստական եկեղեցի։

Ռիդո գետը ՅՈՒՆԵՍԿՕ-ի համաշխարհային ժառանգության ցանկի մաս կազմող Ռիդո ջրանցքի մաս է կազմում։ Կարսը գտնվում է գետի երկայնքի ամենաերկար անխափան հատվածում։ Որպես փոքր համայնք՝ բնակիչների մեծամասնությունն աշխատում է Օտտավայում, սակայն գյուղում կա ավտոմոբիլային ավտոտնակ և հանրախանութ/փոստ։

Մինչև 2011 թվականը գյուղն ունեցել է երկու դպրոց։ Սակայն այդ նույն տարում որոշում է կայացվել քանդել Կարսի հանրային դպրոցը և ընդլայնել, օգտվելով Ռիդո հովտի միջնակարգ դպրոցից։ Ընդլայնված դպրոցը վերանվանվել է Ռիդո Կարսի հանրային դպրոց և գտնվում է մոտ 12 հեկտար հողատարածքի վրա և նրա մոտակայքում գտնվող ֆուտբոլի դաշտերը համարվում են Օտտավայի ամենալավ պահպանվող դաշտերը։

Կարսում այլևս չեն կազմակերպվում ամառային տոնավաճառներ, սակայն շների շոուն շարունակում է գործել նախկին ցուցահանդեսների տեղում։

Կարս/Ռիդո հովտի օդանավակայանը գտնվում է գյուղի հարավային մասում և համարվում է Ռիդո հովտի օդային դպրոցի գործողությունների հենքը։

## Ծանոթագրություններ

## Արտաքին հղումներ
* Google Earth view of Kars, Ontario
* Kars Community Recreation Association

Կատեգորիա:Օնտարիոյի բնակավայրեր
Գեդիկ (Կամախի գավառ)

**Գեդիկ**, գյուղ Արևմտյան Հայաստանում, Էրզրումի վիլայեթի Կամախի գավառակում։

Բնակչության մասին տվյալներ չեն պահպանվել։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր